**Referat styremøte nr. 7/2013, Vestenfjeldske Travforbund**

Sted: Bergen Travpark

Dato: 19.08.2013

Møtet ble satt klokken 17:00

**Til stede:**

**Styremedlemmer:**

John Blindheim, Bjørn Vethe, Kato Bruland, Leif Hauge, Bente Hvidsten

**Varamedlemmer:**

Knut Erik Leknes

Forbundssekretær Jan Gjennestad

**Ikke til stede:**

Varamedlem Trygve K.Håvardstun

**Kopi til:** Det Norske Travselskap – Lagsformennene i VTF – Bergen Travpark

**SAK 1: Godkjenning av innkalling samt referat styremøte 5 og 6**

Korreksjon på innkalling og møtereferat da det manglet et møte samt referat fra 28.05. Innkalling ble deretter godkjent, samme for referatene fra møte nr. 5 og 6..

**SAK 2: Prosjekt Banedrift**

Prosjekt Banedrift ble presentert for travlagene, driftsselskapet og eiendomsselskapet på Bergen Travpark 10.08 v/Kim Are Sveen fra DNT. Oppmøtet fra lagene var noe under middels, men prosjektet ble grundig gjennomgått og eventuelle spørsmål forklart og diskutert. Det har ikke kommet innsigelser fra de respektive travlag – snarere tvert imot da lagene uttrykker full enighet rundt prosjektet. Også driftsselskapet stiller seg bak prosjektet som de anser som udelt positivt for norsk travsport.

***Innstilling fra Vestenfjeldske:***

***«VTF støtter DNTs tanker rundt en effektivisering av norsk travsport og berømmer arbeidet det arbeid som har blitt lagt ned i prosessen med å utarbeide både de opprinnelige utkastene og senere det endelige utkastet DNT-styret ønsket videreføring av. En mer effektiv drift genererer mer midler til formålet, og de prognoser som er fremlagt om potensialet i en sentral styring av sponsor/reklame/markedsinntekter er riktig oppløftende for fremtidig verdiskapning. Vestenfjeldske Travforbund har ingen betenkeligheter med å stille seg bak Prosjekt Banedrift og gir sin fulle støtte til at prosessen tas videre.»***

**SAK 3: Høstkonferanse 2013**

VTF er teknisk arrangør av årets høstkonferanse for Agder Travforbund, Rogaland Travforbund og Vestenfjeldske Travforbund. Konferansen finner sted 12.-13. oktober.

Bergen Travpark har innhentet tilbud fra flere aktører, og styret i VTF finner tilbudet fra Scandic Bergen City som det mest formålstjenlige. Det vil bli avholdt møte i hotellets konferanseavdeling lørdag fra 10:00-16:00 og søndag ca 10:00-14:00. Lørdag kveld blir det middagsservering på Bergen Travpark i forbindelse med kveldskjøringen, deretter blir det sosial samling i samme lokale. Administrasjonen på Travparken jobber videre med opplegg rundt dette.

Det er ønskelig at de øvrige forbundene får anledning til å komme med innspill til saker som ønskes på dagsorden foruten DNTs poster. Fra VTFs side er det ønskelig med en diskusjon rundt temaene terminliste og premieprofil samt strategiske valg rundt fremtidens travhest og hvilken rolle oppdretterpremier spiller i dette. Forbundet jobber videre med konkrete problemstillinger rundt dette.

**SAK 4: Hardanger Tråvlag**

Forbundssekretær orienterte rundt prosessen fram mot travlagets ekstraordinære generalforsamling 3. september. Interrimstyret har fått i oppgave å komme med innstilling til styre, revisorer og valgkomitè og har etterkommet dette. VTF sender ut innkalling og stiller på generalforsamlingen med John Blindheim og Jan Gjennestad.

**SAK 5: Ponnilandsleir 2013**

Ponnilandsleiren 2013 er ved første og andre øyekast for en suksess å regne, men styret ønsker at komitèen rundt planleggingen utarbeider en evaluering av denne. Ikke minst for å kunne være til hjelp for fremtidige arrangører. Evalueringen ønskes presentert under Høstkonferansen.

**SAK 6: Premiekjøring og lokalkjøring Mo Travbane**

Som tatt opp på forrige styremøte avholdt Firda Travlag en meget vellykket premiekjøring på Mo den 9. juni – antallet hester var helt opp mot hva anlegget kunne huse og publikumsoppmøtet var meget bra.

Av de midler DNT stilte til disposisjon til kjøringen ble 18.800 ikke benyttet – disse ønskes benyttet til en lokalkjøring på samme bane innen 1. november d.å. Forbundet stiller seg bak søknaden som også er godkjent i DNT.

**SAK 7: Til Start høsten 2013**

Kato Bruland orienterte om høstens program for Til Start-prosjektet. Det blir teorikurs i trening og fòring for åringer den 2. september i Førde og 10. september i Bergen, mens treningssamling med veterinær, hovslager og treningsveiledere finner sted på Bergen Travpark lørdag 26. oktober med oppstart for åringer klokken 11:00 og toåringer klokken 12:00.

Det er ikke sendt inn rapporter for vårens samlinger, dette tar forbundssekretær tak i og besørger innsendt.

**SAK 8: Eventuelt**

* Det er ønskelig at referatene fra forbundets møter blir publisert på nettet så raskt som mulig, forbundssekretær sender disse ut til deltakerne snarest etter avholdt møte med èn uke frist for innsigelser før referatene anses godkjent og klar for publisering.
* Det nærmer seg søknadsfrist for banebidrag 2013 og styret forventer at travlagene har kontroll på denne fristen.
* Det ble bemerket at tidligere vedtak om oppfølging og skolering av nyvalgte tillitsmenn ikke er fulgt opp, forbundssekretær får i oppdrag å utarbeide et tilfredsstillende opplegg for dette i løpet av høsten 2013.
* En del travlag virker å ha utfordringer rundt drift, prosedyrer og utvikling – dette er forbundet opptatt av å bistå lagene i, og forbundssekretærens rolle i dette arbeidet skal bli mer tydelig.
* Forbundet har et ønske om flere engasjerte ungdommer i organisasjonsarbeidet, og både ungdomsrepresentant i forbundsstyret, hospiterende ungdomsrepresentanter og et ungdomspanel på tvers av travlagene ble diskutert. I løpet av høsten ønsker VTF å se videre på mulighetene for å både inspirere og dra nytte av fremtiden i norsk travsport.
* Det må utarbeides et system for å følge opp tidligere vedtak så disse ikke går i glemmeboken før de er satt ut i livet, dette finner forbundssekretær en ordning for så disse postene forblir på styremøtene som orienteringssaker inntil de er utført.

Møtet ble hevet kl. 20:00

Jan Gjennestad

Referent

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

John Blindheim Bjørn Vethe Bente Hvidsten

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Leif Hauge Kato Magne Bruland Knut Erik Leknes